stanford-oval/wikipedia huggingface dataset:
Texasin keltaruusu

| ”Texasin keltaruusu” Pirkko Jaakkola |
| --- | --- | --- |

Kappaleen tiedot
 Julkaistu: 1953
 Tyylilaji: iskelmä
 Levy-yhtiö: Triola
Texasin keltaruusu (engl. The Yellow Rose of Texas, tunnetaan suomeksi myös nimillä Keltaruusu, Preerian keltaruusu ja Preerian keltainen ruusu) on yhdys­valtalainen kansan­laulu, joka on peräisin Yhdys­valtain-Meksikon sodan ajoilta (1846–1848). Laulussa nimellä Keltaruusu tarkoitetaan ilmeisesti Emily West -nimistä mulatti­naista, vapautettua orjaa, joka oli ollut Meksikon presidentti Santa Annan rakastajatar, mutta joka toimitti Sam Houstonille tiedon tulossa olleesta hyökkäyksestä vaikuttaen täten osaltaan Yhdys­valtojen voittoon.
Suomeksi kappaleen esitti ensimmäisenä Pirkko Jaakkola vuonna 1953. Kappaleen myöhempiä esittäjiä ovat olleet muun muassa J. Karjalainen, Olavi Virta, Vieno Kekkonen, Berit ja Annikki Tähti.
Keltaruusu -nimelle levytetyn kappaleen version sanat on kääntänyt Kullervo. Preerian keltainen ruusu -nimelle levytetylle versiolle sanat on kääntänyt Sauvo Puhtila.
Teräväkulmainen kolmio

Teräväkulmaisessa kolmiossa kaikki kulmat ovat alle 90°.
Teräväkulmainen kolmio on kolmio, jonka kaikki kolme kulmaa ovat alle 90°. Kulmaa, joka on alle 90°, sanotaan teräväksi kulmaksi. Teräväkulmaisia kolmioita ovat muun muassa tasasivuiset kolmiot, joiden kaikki kulmat ovat 60°.
Muut kuin teräväkulmaiset kolmiot ovatkin joko suorakulmaisia tai tylppäkulmaisia kolmioita, koska yksi kulmista on vähintään 90°. Koska kolmion kulmien summa on aina 180°, on suorakulmaisen kolmion kaksi muuta kulmaa yhteensä 90° ja ne ovat siten teräviä kulmia. Tylppäkulmaisen kolmion yksi kulma on yli 90°, joten kahden muun kulman summa on alle 90° ja nekin ovat teräviä kulmia. Tämän perusteella kolmioissa on aina vähintään kaksi terävää kulmaa ja teräväkulmaisessa kolmiossa kaikki kolme ovat teräviä.
Kosinilauseen seuraus

Teräväkulmaisen kolmion sivuilla on eräs ominaisuus. Kosinilauseen
mukaan terävällä kulmalla  \cos \gamma >0 ja silloin sivut toteuttavat seuraavat kolme epäyhtälöä
Suorakulmaisella kolmiolla tämä epäyhtälö ei enää päde, sillä jos sen pisin sivu eli hypotenuusa merkitään c, saadaankin yhtälö  a^{2}+b^{2}=c^{2} eli Pythagoraan lause.
Tervajärvi (Lempäälä, kuivatettu järvi)

| Tervajärvi |
| --- | --- |
Valtiot:   Suomi
Paikkakunta:  Lempäälä
Koordinaatit:  61°19′12″N, 23°50′18″E
Mittaustietoja
 fiTervajärvi 
Tervajärvi on kuivatettu järvi Pirkanmaalla Lempäälän Lastusissa, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma-alueeseen. Tervajärven vedenpintaa on laskettu ennen 1920-lukua ja lopullisesti se kuivatettiin 1950-luvulla ja pian sen jälkeen.
Historiaa

Vuoden 1855–1856 Kalmbergin kartastossa Tervajärvi näkyy hieman Mäyhäjärveä pienempänä järvenä. Sen etelärannoille on piirretty laajoja niittyjä, joita on myös Mäyhjärven suunnassa, koillispään tulo-ojan varsilla ja lounaassa laskuojan varsilla. Järvien välissä eteläisten niittyjen joukossa sijaitsi yhdeksän torppaa ja Tervajärven pohjoisrantaan on merkitty Suojalan talo. Järven länsi- ja luoteisrannat on merkitty metsäksi.
Alue kuului Lastusten kartanolle, joka vuokrasi järveä ja viereistä Nääjärveä ympäristön asukkaille rantaheinän niittoa varten ainakin 1900-luvulla. Matalan ja kortteikkoisen järven ranta-alue jaettiin osiin, joista asukkaat niittivät itselleen rantaheinää karjan ravinnoksi. Heinät kasattiin aumoiksi rannoille, joista ne haettiin talvella.
Tervajärveä oli yritetty aikaisemmin kuivattaa sen laskuojaa perkaamalla, mutta järven ympäristö oli korkeammalla kuin järven pohja ja hanke oli epäonnistunut siltä osin. Vuoden 1922 Tampereen taloudellisessa kartassa Tervajärvi on piirretty pienempänä järvenä tällaisten kuivatusyritysten jälkeen. Järvi on kartassa laskenut pieneksi järveksi, jonka pinta-ala on vain murto-osa entisestään. Vedenpinnan korkeudeksi oli merkitty 92 metriä meren pinnan yläpuolella. Järven eteläpää on jäänyt kuivilleen, mutta se on merkitty karttaan suoksi. Nääjärven osalta järvenlasku on sikäli onnistunut, että avovettä ei karttaan ole merkitty.
Tervajärvi, ja samalla kertaa myös Nääjärvi, on aloitettu kuivattaa lopullisesti vasta jatkosodan jälkeen 1950-luvulla, kun Karjalan Sakkolasta tulleiden asukkaiden asuttaminen paikkakunnalle tuli ajankohtaiseksi. Silloin valtio otti alueen kartanolta haltuunsa. Järven rannat pengerrettiin valtaojan siirtoa varten ja järven vesi pumpattiin pois järvialtaasta sen länsipuolelle siirrettyyn ojaan. Pumppausta suoritti sähkövirralla toiminut vesipumppu, jonka suurin teho oli 15 000 litraa minuutissa. Järven pohjaan sen syvimpään kohtaan kaivettiin keräilyoja, joka johti vedet pumppuaseman keräilyaltaaseen. Näin saatiin paljastettu 90 hehtaaria uutta viljelyaluetta. Alueen asuttivat useat karjalaiset perheet Sakkolasta ja jotkin paikalliset asukkaat.
Reunavallit ovat pettäneet kahdesti ja silloin on peltoalue tulvinut sisään syöksyneestä vedestä. Vallit on korjattu ja vesi pumpattu taas pois. Maiden kuivattaminen on vienyt tämän jälkeen oman aikansa. Koska järven pohjan sedimentteihin on kertynyt paljon runsaasti hajoamatonta orgaanista ainesta sisältänyttä mutaa, alkoi se heti painua. Tuoreet ja kosteat pellot upottivat aluksi työkoneiden alla, mutta tiivistyminen on parantanut tilannetta koko ajan. Painuminen on laskenut maanpintaa nykypäivään mennessä yli metrillä. Koska peltoalue on ympäristöään alempana, tulee sen keräilyojaan kertyvää vettä pumpata koko ajan pois. Samoin vallituksen ojia on pidettävä kunnossa liettymisen ja sortumisen varalta. Tämä kaikki muodostaa alueen käyttämisestä aiheutuvat lisäkustannukset. Valtatie 3 ylittää Tervajärven entisen eteläpään ja samalla sen laskuojan.
Såg-Djupträsket

| Såg-Djupträsket |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Luulajan kunta
Koordinaatit:  66°02′56″N, 22°00′44″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Kvarnånin valuma-alue
Järveen tulevat joet:  Forsträskbäcken
Laskujoki:  Forsträskån Västiträsketiin
Järvinumero:  SE734088-178189
Mittaustietoja
Pinnankorkeus:  42,1 m  mpy. 
Pituus:  2,4 km  
Leveys:  1,64 km  
Rantaviiva:  9,238 km  
Pinta-ala:  1,104 km²  
Valuma-alue:  76,62 km²  
Saaria:  3
 fiSåg-Djupträsket 
Såg-Djupträsket on Ruotsissa Norrbottenissa Luulajan kunnassa sijaitseva järvi, joka kuuluu Rånejoen vesistöön.
Maantietoa

Såg-Djupträsket on 2,4 kilometriä pitkä, 1,6 kilometriä leveä ja sen pinta-ala on 110 hehtaaria eli 1,1 neliökilometriä. Se sijaitsee yli kaksi kilometriä Niemisuannosta (Niemisel) pohjoiseen. Se on muodostunut itäpuolisen ylänköalueen ja eteläpuolisten mäkien taakse ja sen lasku-uoma alkaa niiden välisessä laaksossa. Järven rannassa on ympäristön epätasaisuuden vuoksi niemiä ja pitkiä lahtia. Keskellä järveä sen yli kurkottaa Sundnäsudden, joka jakaa järven pohjois- ja eteläosiin. Pohjoisosan keskellä on Killingholmen, joka on pieni metsäsaari. Sen pohjoispuolella kurkottaa järvelle Skärhalsudden, jonka eri puolille jäävät Bakre Skärhalsviken ja Hitre Skärhalsviken. Niemeä vastapäätä sijaitsee Forsviken, johon Forsträskbäcken laskee vetensä. Järven eteläosassa järvessä on kaksi lahtea. Lounaasstan työntyy haarautuva lahti, jonka lahdenpohjukat ovat Norviken ja Krokkölviken. Kaakkoon työntyy lyhyempi lahti Lommen, jossa sijaitsee järven luusua. Ainoa autolla kuljettava tie seuraa järven itärantaa, jonka jyrkintä rinnettä kutsutaan nimellä Klinten. Sekä Skärhalsenin että kylän Fredrikaforsin asutus keskittyvät tien varteen. Fredrikaforsin kylää viljellään vielä.
Historiaa

Järven rantoja kiertää kartoissa havaittava ylempi historiallinen ranta tai jopa muinaisranta. Se näkyy selvästi karttapalvelujen viistavarjokartoissa eroosioherkillä rannoilla. Ylärannan sijainti vastaa 1–2 metrin vedenpinnan laskua ja se voi johtua useasta asiasta. Eräs syy järvenlaskulle olisi lasku-uomassa harjoitettu sahaustoiminta, joka on vaatinut vesivoimaa. Sahalle on saatu pitempi toimintakausi, jos vettä on voinut laskea jokeen kauemmin. Järvenlaskun todellinen syy on kuitenkin vielä arvailun varassa.
Såg-Djupträsketistä laskevassa uomassa kuohuaa Fredrikaforsen. Kartanon omistaja Jonas Meldercreutz Meldersteinin kartanosta rakensi 1700-luvulla koskeen vesivoimalla toimivan pajan, jossa toimi kaksi voimavasaraa samanaikaiseksi. Pajassa tuotettiin esimerkiksi rautanauloja. Kosken nimi on sama kuin Meldercreutzin vaimolla.
Luontoarvoja

Valuma-alueen maaperän yleisimmät maalajit ovat moreeni (33,0 %), turve (40,2 %) ja kallioalue (0,5 %). Muut alueet ovat erilaisia vesistöjä.
Södra Storbergetin suojelualue (Södra Storbergets naturreservat, 79 hehtaaria) sijaitsee parin kilometrin päässä järvestä Storbergetin etelärinteillä, jotka kuuluvat järven valuma-alueeseen. Alue on kivikkoista mäntymetsää, jota kosteammat kuusimetsiköt läikittävät. Metsä on syntynyt 1800-luvun puolivälissä sattuneen laajan metsäpalon jälkeen. Täällä viihtyy harvinainen nahkuri, joka on kolmisenttinen kovakuoriainen ja joka elää mäntypuun paljaalla pinnalla. Maaperän ravintorikkaus ilmenee kasvistossa, joka sisältää käenkaalin, lillukan ja korpi-imarteen. Männiköt voivat kohota 30 metriin asti. Storbergetin huipun ympäristössä voi löytää koralliorakkaita.
Vesistösuhteet

Såg-Djupträsket kuuluu Rånejoen vesistössä (päävesistötunnus 7) Kvarnånin sivujoen valuma-alueeseen . Kvarnånin valuma-alueen pinta-ala on noin 134 neliökilometriä (km²), joka on noin 3 % koko vesistön 4 207 km² pinta-alasta. Kvarnånin keskivirtaama (MQ) sen joensuussa on 1,9 m³/s . Järvi on valuma-alueen pääuoman läpivirtausjärvi ja luusuassa sen valuma-alueen pinta-ala on 76,62 km². Järven keskivirtaaman arvioidaan olevan 0,73 m³/s . Järven omaa lähialuetta on vain 4,93 km², joten suuri osa virtaamasta johtuu pääuoman vesistä.
Kartan mukaan järven lähialueelta laskee järveen vain yksi puro Långtjärnenista. Se sijaitsee Klösberget-vuorella 103 metriä mpy. Sen lasku-uomalla Långtjärnbäckenin pudotus on kilometrin matkalla noin 60 metriä. Såg-Djupträsketin lasku-uoma alkaa Lommenista Forsträskån nimisenä. Varsin lyhyellä matkalla joki kokee 18 metrin pudotuksen. Se yhtyy pian koillisesta tulevaan Ronningsbäckeniin ja ne laskevat yhdessä heti Lillträsketiin. Siitä eteenpäin jokea kutsutaan nimellä Börståniksi. Se laskee rannoiltaan suuresti soistuneeseen Västiträsketiin ja siitä alkaa lyhyt Rånejoen sivujoki Kvarnån. Se yhtyy Rånejokeen Niemisuannon kirkonkylässä (Niemisel). Rånejoki laskee Perämereen Råneåssa Luulajassa.
Lähteitä > Huomautuksia

↑  Ylempi järvenranta on havaittu Intenetin Lantvärketin-karvapalvelussa toiminnolla ”Terängskuggning”
↑  Asia on luettu ruotsinkielisestä wikipediasta artikkelista sv:Kvarnån (Norrbotten).
↑  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.
Aiheesta muualla

Niemisel (Arkistoitu – Internet Archive) (historiaa) (ruotsiksi)
Ek, Kjell: Byggde och gårdsdokumentation från 1700-talet till nu tid (ruotsiksi)
Meldercreutz (ruotsiksi)
Kulturmiljö vid Norrbottens museum (ruotsiksi)
Texas Rangers

Texas Rangers voi tarkoittaa ainakin seuraavia:
Texas Ranger Division, poliisiviranomainen
Texas Rangers, baseballseura
Texas Rangers, elokuva vuodelta 2001
Texasin kuolemaneskadroona (The Texas Rangers), elokuva vuodelta 1936
Texasin urhot (The Texas Rangers), elokuva vuodelta 1951
Tales of the Texas Rangers, radiokuunnelma ja televisiosarja 1950-luvulta
Tanskanpystykorva

| Tanskanpystykorva |
| --- | --- |

Avaintiedot
Alkuperämaa:   Tanska
Määrä:  Suomessa rekisteröity 8 Tanskassa 391
Rodun syntyaika:  1700-luku
Alkuperäinen käyttö:  maatilojen vahtikoira, lasten seuralainen
Nykyinen käyttö:  seurakoira, vahtikoira
Muita nimityksiä:  dansk spids, dansk spets, white danish,dog spitz
FCI-luokitus:  ei FCI-rotu SKL: ryhmä 5 Pystykorvat ja alkukantaiset koirat alaryhmä 3 Pohjoiset vahti- ja paimenkoirat #911
Ulkonäkö
Säkäkorkeus:  uros 43–49 cm narttu 39–46 cm
Väritys:  valkoinen, kulta tai roosa
Tanskanpystykorva (tansk. dansk spids) on tanskalainen koirarotu. Vaikkei sillä ole FCI:n tunnustusta, se on Suomen Kennelliiton hyväksymä.
Ulkonäkö

Tanskanpystykorva on valkoinen, hieman korkeuttaan pitempi pystykorva. Se muistuttaa melko paljon japaninpystykorvaa, volpino italianoa ja saksanpystykorvien valkoista värimuunnosta. Uroksen säkäkorkeus on 43–49 cm ja nartun 39–46 cm. Turkin sävy voi olla puhtaanvalkoisen lisäksi vaalean keksin- (kellertävän kerman) tai roosanvärinen. Ilmiasu ei saa kuitenkaan näyttää vaaleanruskealta.
Luonne ja käyttäytyminen

Tanskanpystykorva on hyvä pihavahti. Se ei kuitenkaan ole aggressiivinen vaan utelias ja ystävällinen. Se on myös eloisa ja rohkea. Siltä puuttuu kokonaan metsästysvietti, joten riistakoiraksi siitä ei ole.
Alkuperä

Tanskanpystykorva on tunnettu jo kolmensadan vuoden ajan. Sitä esiintyi aiemmin paljon maatiloilla, joilla se piti lapsille seuraa. Työ rodun elvyttämiseksi ja hyväksymiseksi alkoi vuonna 1988. Tanskan kennelklubi hyväksyi sen vuonna 2001, minkä jälkeen sillä on ollut osallistumisoikeus Tanskan kansallisiin näyttelyihin. Vuoden 2013 alusta alkaen se on voinut osallistua niihin myös Suomessa.
Suomeen tuotiin ensimmäiset rodunedustajat, kaksi narttua, vuonna 2021. Kolmas narttu saapui alkuvuodesta 2022. Ensimmäinen suomalainen pentue syntyi loppuvuodesta 2022.
Aiheesta muualla

www.danishspitz.com (Arkistoitu – Internet Archive)
Kennel Spitha (Arkistoitu – Internet Archive)
The Left Shoe Company

The Left Shoe Company oli miesten kenkiä myyvä yritys, joka mittasi asiakkaan jalan muodon 3D-skannerilla valmistaakseen asiakkaalle sopivat kengät.
Mittatilauskenkien valmistus alkoi nimellä ”The Left Foot Company” vuonna 1998. Left Foot Company voitti Tuottava Idea -kilpailun yrityssarjan vuonna 2002. Left Foot Company -toiminnan aloittanut Pomarfin on yhtiöittänyt mittatilauskenkien valmistuksen ja jäänyt muodostettuun Left Shoe Companyyn vähemmistöosakkaaksi. Yritys meni konkurssiin heinäkuussa 2016.
Aiheesta muualla

FT: The shoe that is sure to fit Financial times
Yrityksen kotisivut (Arkistoitu – Internet Archive)
The Unnamed Feeling

| ”The Unnamed Feeling” Metallica |
| --- | --- | --- |

Singlen tiedot
 Albumilta: St. Anger
 Julkaistu: 2004
 Tuottaja(t): Bob Rock
 Tyylilaji: Heavy metal
 Kesto: 07.08
 Levy-yhtiö: Elektra
Metallican muut singlet
| ”Frantic” 2003 | ”The Unnamed Feeling” 2004 | ”The Day That Never Comes” 2008 |
"The Unnamed Feeling" on kolmas single heavy metal -yhtye Metallican v. 2003 albumilta St. Anger. Kappale kertoo nimeämättömästä tunteesta (Hetfieldin mukaan ahdistuksesta), jota henkilö tuntee, kun hän on lähellä hallinnan menettämistä, juuri ennen kuin hän panikoi.
Kappale julkaistiin musiikkivideon kanssa singlenä ainoastaan Australiassa. Se julkaistiin EP-levyn osana Isossa-Britanniassa. Malloyssin ohjaamalla videolla yhtye soitti lähes tyhjässä huoneessa, jonka seinät vähitellen lähenivät heitä läpi koko kappaleen. Tähän liittyi visuaalisia tarinoitaselvennä useista ihmisiä kokemassa "nimeämättömän tunteen" omalla tavallaan.
CD-singlen kansikuva valittiin kilpailulla, jossa fanit saivat esittää omia taideteoksia. Voittaja oli yksittäinen kuva mustasta sydämestä, valkoisella karkeasti hahmoteltulla ääriviivalla ja mustalla taustalla (vaikka  singlen etukannessa on "Monster" heidän toisista singleistä St. Anger ja Some Kind of Monster).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Unnamed Feeling
Titaanien taistelu

Titaanien taistelu voi viitata ainakin seuraaviin:
Titanomakhia, kreikkalaisen mytologian kuvaama taistelu kahden eri sukupolven jumalten välillä
Titaanien taistelu (Remember the Titans), Boaz Yakinin ohjaama tositapahtumiin pohjautuva elokuva vuodelta 2000
Titaanien taistelu (Clash of the Titans), Louis Leterrierin ohjaama fantasiaelokuva vuodelta 2010
Aku Ankan taskukirjan numero 480 vuodelta 2019.
The Album (The Firmin albumi)

| The Album The Firm |
| --- | --- | --- |

Studioalbumin tiedot
 Äänitetty : 1996–1997
 Julkaistu: 1997
 Formaatti: CD
 Tuottaja(t): Dr. Dre, Trackmasters
 Tyylilaji: Rap
 Kesto: 53.03
 Levy-yhtiö: Aftermath Records, Interscope Records, MCA Records
The Album on The Firm -yhtyeen ainoa albumi, joka julkaistiin vuonna 1997. Sen tuottaminen oli pääasiassa Dr. Dren ja Trackmastersin vastuulla. Odotukset superyhtyeen julkaisun suhteen olivat korkeat, mutta sen vastaanottoa on kuvailtu pettymykseksi, vaikkakin kaupallisesti se tuotti hyvin.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Intro | Dr. Dre, Chris "The Glove" Taylor | 0.48 |  |  |  |  |  |  |
| 2. | Firm Fiasco (AZ, Foxy Brown, Nas) | Dr. Dre, Chris "The Glove" Taylor | 4.27 |  |  |  |  |  |  |
| 3. | Phone Tap Intro |  | 0.34 |  |  |  |  |  |  |
| 4. | Phone Tap1 (AZ, Nas, Nature) (mukana Dr. Dre) | Dr. Dre, Chris "The Glove" Taylor | 3.46 |  |  |  |  |  |  |
| 5. | Executive Decision (AZ, Nas, Nature) | Curt Gowdy, Trackmasters | 3.43 |  |  |  |  |  |  |
| 6. | Firm Family (Nature) (mukana Dr. Dre) | Dr. Dre | 3.59 |  |  |  |  |  |  |
| 7. | Firm All Stars (Foxy Brown) (mukana Pretty Boy) | Trackmasters | 3.20 |  |  |  |  |  |  |
| 8. | Fuck Somebody Else Intro |  | 1.24 |  |  |  |  |  |  |
| 9. | Fuck Somebody Else 5 (Foxy Brown) | Dr. Dre, Chris "The Glove" Taylor | 4.17 |  |  |  |  |  |  |
| 10. | Hardcore3 (Foxy Brown, Nas) | Trackmasters | 4.09 |  |  |  |  |  |  |
| 11. | Untouchable (mukana Wizard) | Dr. Dre, Mel-Man | 1.10 |  |  |  |  |  |  |
| 12. | Five Minutes to Flush Intro | Dave Atkinson, Trackmasters | 0.47 |  |  |  |  |  |  |
| 13. | Five Minutes to Flush (Nature)4  | Dr. Dre, Chris "The Glove" Taylor | 4.42 |  |  |  |  |  |  |
| 14. | Desperados Intro |  | 0.32 |  |  |  |  |  |  |
| 15. | Desparados (AZ, Nature) (mukana Canibus) | Curt Gowdy, Trackmasters | 4.26 |  |  |  |  |  |  |
| 16. | Firm Biz (AZ, Foxy Brown, Nas) (mukana Dawn Robinson)2 | L.E.S. | 3.23 |  |  |  |  |  |  |
| 17. | I'm Leaving (Nature) (mukana Noreaga) | Trackmasters | 3.30 |  |  |  |  |  |  |
| 18. | Throw Your Guns (AZ) (mukana Half-A-Mil) | Trackmasters | 3.57 |  |  |  |  |  |  |
1 Samplena Chris Barber's Jazz Bandin kappale "Petite Fleur"
2 Samplena Teena Marien kappale "Square Biz"
3 Samplena Cheryl Lynnin kappale "Your Love (Encore)"
4 Samplena Whodinin kappale "Five Minutes Of Funk"
5 Samplena The Jones Girlsin kappale "You Gonna Make Me Love Somebody Else"
Listat

| Charts (1997) | Peak position |
| --- | --- |
Canadian Albums Chart: 8
U.S. Billboard 200: 1
U.S. Top R&B/Hip Hop Albums: 1
Särkijärvi (Orivesi, Siikaneva)

| Särkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°47′43″N, 24°09′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Rooppiojaan 
Järvinumero:  35.745.1.026
Mittaustietoja
Pinnankorkeus:  176,3 m  
Rantaviiva:  1,107 km  
Pinta-ala:  4,342 ha  
Saaria:  ei saaria 
 fiSärkijärvi 
Särkijärvi  on Pirkanmaalla Oriveden Lauttakulman lähellä sijaitseva järvi.
Maantietoa

Järven pinta-ala on 4,3 hehtaaria, se on 300 metriä pitkä ja 300 metriä leveä. Se sijaitsee Siikanevan eteläpuolella kohoavalla mäkisellä järvialueella, joka kohoaa Siikanevan eteläosan itäpuolelle. Järvellä ei ole kartan mukaan saaria ja sitä ympäröi pinet kallioiset mäet. Sen rantaviivan pituus on 1,1 kilometriä ja sen rannat ovat osin soistunutta metsämaata. Järvelle on rakennettu vapaa-ajan asunto, jonne tulee tie Rimmin kämpän suunnalta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 176,3 metriä mpy. Järveen on johdettu metsäoja ja siitä lähtee Rooppiojaan Männistönnevalla yhtyvä laskuoja.
Technoboy

| Cristiano Giusberti |
| --- | --- |
 Technoboy, 2015
Henkilötiedot
Syntynyt: 19. joulukuuta 1970 (ikä 53)
Ammatti:  DJ, musiikkituottaja, remixaaja
Muusikko
Taiteilijanimi:  Technoboy, Aceto, DJ Gius
Aktiivisena:  1992-
Tyylilajit:  hard dance, hardstyle
Levy-yhtiöt:  Titanic Records
Aiheesta muualla
www.technoboy.it
  [ Muokkaa Wikidatassa ] [ ohje ]  
Technoboy (oik. Cristiano Giusberti, s. 19. joulukuuta 1970 Bologna) on italialainen hardstyle DJ ja musiikkituottaja. Technoboyn suurimpia hittejä ovat "War Machine", "Rage", "Into Deep" ja "Oh My God".
Diskografia > Omat julkaisut

Amino-Acid (12") - Titanic Records  1999
The Future (12") - Titanic Records  2000
Hardrive (12") - Titanic Records  2002
Ravers' Rules (12") - Titanic Records  2002
Tales From A Vinyl (12") - Titanic Records  2003
War Machine (12") - Titanic Records  2003
Titanic Remix Collection Volume 2 (12") - Titanic Records  2004
Atomic (12") - Titanic Records  2005
Titanic Remix Collection Volume 3 (12") - Titanic Records  2005
Guns 'N' Noses (12") - Titanic Records  2006
Into Deep (12") - Titanic Records 2006
Vita (12") - Titanic Records 2007
Rage (12") - Titanic Records 2008
Oh My God (12") - Titanic Records 2008
Next Dimensional World - Qlimax 2008 Anthem
Ti Sento Just released.
Put Sum Grrrace
Double Dutch Darkies
Headhunterz - Rock Civilisation (Technoboy Remix)
Overcharge (12") - Titanic Records  1998
Overcharge (12") - Byte Progressive  1998
Byte Progressive Attack 2 (12") - Byte Progressive  1999
Dynamite (12") - Red Alert  2000
Dynamite (12") - A45 Music  2000
Amnesia (12") - EDM  2001
Amnesia (12") - Green Force  2001
Amnesia (12") - Electropolis  2001
De-Generation (12") - EDM  2001
De-Generation (12") - Spectra Records  2001
De-Generation (12") - Full Access  2001
Metal (12") - Green Force  2002
Puffganger (12") - Red Alert  2003
Definition Of A Track (12") - Dance Pollution  2004
Mega What (12") - Red Alert  2004
Jerk It! (12") - Blq Records  2005
V Like Venusian (12") - Blq Records  2006
Things To Do (12") - Blq Records 2007
Nerve (12") - Blq Records 2008
Go (12") - Dance Pollution
Sexy Gate (12") - Houzy Records
Hard Kick (12") - Dance Pollution  2000
Ritmo Musicale (12") - Airplay Records  2002
Diskografia > DJ-Mix

Italian Hardstyle - Atlantis Records   2002
Italian Hardstyle 2 -  Atlantis Records   2002
Italian Hardstyle 3 - (Doppel-CD)  Atlantis Records   2003
Italian Hardstyle 4 - (Doppel-CD)  Atlantis Records   2003
Italian Hardstyle Part 1 - (Doppel-CD)  EMI Music 2003
Technodome 7 -  S.A.I.F.A.M.  2003
The No. 1 Hardstyle DJ From Italy Vol. 2 - (Doppel-CD)  EMI Music 2003
I'm Hardstyle - (Doppel-CD)  Atlantis Records   2004
Italian Hardstyle 5 - (Doppel-CD)  Atlantis Records   2004
Italian Hardstyle 6 - (Doppel-CD)  Atlantis Records   2004
Technodome 8 - S.A.I.F.A.M.  2004
Technodome 9 - S.A.I.F.A.M.  2004
Blutonium Presents Hardstyle Vol. 7 - (Doppel-CD)  EMI Music 2005
Hard Bass Vol. 5 - The Battles - (Doppel-CD)  Seismic  2005
I'm Hardstyle Vol. 2 - (Doppel-CD)  Atlantis Records   2005
Italian Hardstyle 7 - (Doppel-CD)  Atlantis Records   2005
Italian Hardstyle 8 - (Doppel-CD)  Atlantis Records   2005
Italian Hellstars - (Doppel-CD)  Atlantis Records   2005
Technodome 10 -  S.A.I.F.A.M.  2005
Technodome 11 -  S.A.I.F.A.M.  2005
Technodome 12 - The Ultimate Techno Adventure - S.A.I.F.A.M.  2006
Italian Hardstyle 9 - (Doppel-CD)  Atlantis /The Saifam Group  2006
Italian Hardstyle 10 - (Doppel-CD)  Atlantis /The Saifam Group  2006
Bassdusche Vol.3 (zusammen mit Ziggy X) - (Doppel-CD)  Aqualoop Records  2007
Decibel 2007 - disc 01 Technoboy vs Zatox Seismic records  2007
The Battle Noisecontrollers vs. Technoboy Digidance  2008
Qlimax - Next Dimensional World Q-Dance.nl  2008
Technodome 2 - 2000
Transgression - 2000
Technodome 4 - 2001
Transgression 3 - 2001
Technodome 5 - 2002
Technodome 6 - 2002